text: Borgerpris til 19-årig vejlenser
  31 august 2015 kl. 14.11
  19-årig Rafel Shamri fra Vejle fik mandag overrakt Den Europæiske Borgerpris, som Europa-parlamentet står bag. Det skete i Europa-Huset i København.
  Rafel Shamri stillede sig i foråret op i TV SYD, hvor hun fortalte om, at flere unge i hendes omgangskreds på Nørremarken i Vejle var taget til Syrien som hellige krigere.
  Det mod, som hun udviste ved den lejlighed, er baggrunden for indstillingen, som socialdemokraten Christel Schaldemose nævner i sin indstilling.
  - Rafel Shamri yder en helt særlig og ekstraordinær indsats for at modvirke radikalisering. Hun kæmper for at forhindre sine venner og omgangskreds i Vejle i at blive radikaliserede ved at italesætte problemet internt i hendes eget miljø, lyder det i Christel Schaldemose i sin indstilling.
  Det var også Christel Schaldemose, der overrakte Borgerprisen.
  Indslag om prisoverrækkelsen (Varighed: 1:39)
  